CELEX: 62013FN0097
Language: sl
Date: 2013-12-20 00:00:00
Title: Zadeva F-97/13: Tožba, vložena 20. decembra 2013 – ZZ proti FRA

22.3.2014   
            
            
               SL
            
            
               Uradni list Evropske unije
            
            
               C 85/26
            
         Tožba, vložena 20. decembra 2013 – ZZ proti FRA
   (Zadeva F-97/13)
   2014/C 85/44
   Jezik postopka: angleščina
   
      Stranki
   
   
      Tožeča stranka: ZZ (zastopnika: L. Laure, M. Vandenbussche, odvetnika)
   
      Tožena stranka: Agencija Evropske unije za temeljne pravice (FRA)
   
      Predmet in opis spora
   
   Predlog za razglasitev ničnosti sklepa o imenovanju drugega kandidata na delovno mesto višjega vodje programa pri FRA in sklepa zaradi molka organa v zvezi z neimenovanjem tožeče stranke na drugo delovno mesto višjega vodje programa, navedeno v razpisu prostega delovnega mesta.
   
      Predlogi tožeče stranke
   
   Tožeča stranka predlaga:
   
               —
            
            
               razglasitev ničnosti sklepa direktorja z dne 5. februarja 2013 o obvestitvi tožeče stranke o tem, da je direktor FRA na delovno mesto višjega vodje programa – socialno raziskovanje (AD8) imenoval drugega kandidata in da zato na to mesto ni imenoval tožeče stranke;
            
         
               —
            
            
               razglasitev ničnosti nedatiranega sklepa zaradi molka organa v zvezi z neimenovanjem tožeče stranke na drugo delovno mesto višjega vodje programa, navedeno v razpisu prostega delovnega mesta;
            
         
               —
            
            
               razglasitev ničnosti katerega koli sklepa, sprejetega na podlagi teh nezakonitih sklepov;
            
         
               —
            
            
               razglasitev ničnosti sklepa z dne 11. julija 2013 v delu, v katerem je zavrnjena pritožba tožeče stranke in je zavrnjen predlog za uvedbo upravne preiskave, ki jo opravi nedvomno nepristranski in objektiven preiskovalec z namenom ugotovitve dejstev;
            
         
               —
            
            
               povračilo premoženjske škode, ki je nastala tožeči stranki in je ocenjena na 550 651 EUR;
            
         
               —
            
            
               povračilo nepremoženjske škode, ki je nastala tožeči stranki in je ocenjena na 70 000 EUR;
            
         
               —
            
            
               toženi stranki naj se naloži plačilo vseh stroškov.